**Тақырыбы: «Отбасындағы музыкалық ойындар»**

**Құрметті ата - аналар!**

 Балабақшада музыкалық тәрбие музыка сабағында жүзеге асырылады. Педагогтың басшылығымен бала ән айтып, би билеп, шығармашылық билеу, ойын арқылы өзін көрсетуге тырысады. Сондықтан, мен өзімнің сабағымды ойын жағдайына құрамын, ойын – баланың қажеттілігі, өмірдің мектебін, әлемді тану жолы. Балалар ойын арқылы өзінің қиялын, зор күш – жігерін, өзінің қабілетін көрсете біледі.

 Музыкалық – ойын әрекеті баланы музыканы сүюге және қабылдай білуге көмектесіп, музыкалық есте сақтау қабілетін дамытады, қоршаған ортаға деген қызығушылығын арттырып, ойлау қабілетін жетілдіреді.

 Мен Сіздерге аздаған музыкалық ойындар топтамасын ұсынғым келеді. Олар өте қарапайым және арнайы дайындықты қажет етпейді, сондықтан бұл ойынды өз балаларыңызбен үйде, отбасылық мерекелерде, балабақшаға келер жолда ойнауға болады.

**«Билеуге үйрен».**

Ойын материалы: Үлкен және кішкентай қуыршақ (ойыншылар санына байланысты) .

Ойын барысы: Ересектердің қолында үлкен, балалардың қолында кішкентай қуыршақ. Ересектер өздерінің қуыршағымен үстелге ырғақты сурет жасайды, ал балалар өздерінің қуыршағымен оны қайталайды.

**«Қатты – ақырын».** Ойын материалы: Үлкен және кішкентай екі текше.

Ойын барысы:

1. нұсқа: балаларға ән айту немесе әнді тыңдау ұсынылады,тыңдап болған соң балалар үлкен текшені көрсетеді – қатты, кішкентай – ақырын.
2. – нұсқа: мияулау, қорсылдау бойынша өздерінің атын қатты және ақырын айтады. Ересектер бірінші бөлігін қатты және екінші бөлігін ақырын айтады. Балалар алақанын шапалақтайды, «фонарик» жасайды. Кез – келген қимылды орындауға болады.

**«Әуенді тап».** Ойын материалы: әуендер жазбасы, фишкалар.

 Ойын барысы: әннің әуені орындалады, балалар тыңдаған әуенді танып, ересектермен бірге айтады. Әр дұрыс табылған әуенге ойынға қатысушылар фишка алады. Кімнің фишкасы көп болса, сол жеңіске жетеді.

**«Ертегі кейіпкерлерінің биі»**

Ойын барысы: Ересектер балаларға ертегі кейіпкерлері (түлкі, қоян, аю, Чебурашка, т.б) қалай билейтіндей етіп билеуді ұсынады.

Баласының шығармашылық деңгейін дамытқысы келетін ата – аналар өздерін баламен тең ұстауы керек. Әсіресе, ойдан шығару, баламен ойын кезінде. Бала өзінің нәзік қабылдауымен, сізге ойдан шығару, ойлау, ойнау ұнайтынын, ол сияқты сіз де осының барлығынан ләззат алатыныңызды сезіну қажет.

 Сонда ғана бала толық ашылады, кез – келген істен шығармашылық сәт іздейтін болады. Ең соңында, өзі жаңа ойын ойлап шығарады.

 Балалық шақ - өмірдің ең бақытты сәті. Жарқын сәттер мен мол әсер өмірінің соңына дейін сақталады. Балалық шақтағы мерекелер... өзінің жарық сәулесімен бізді өмір бойы жылытады!